A BIZOTTSÁG HATÁROZATA
(2006. május 22.)
a Hellenic Register of Shipping hajónyilvántartás határozott időre szóló elismerésének a Máltai Köztársaságra történő kiterjesztéséről
(az értesítés a C(2006) 1990. számú dokumentummal történt)
(Csak a máltai nyelvű szöveg hiteles.)
(EGT vonatkozású szöveg)
(2006/382/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a hajófelügyeleti és hajóvizsgáló szervezetek, valamint a tengerhajózási igazgatás vonatkozó tevékenységeinek közös szabályairól és szabványairól szóló, 1994. november 22-i 94/57/EK tanácsi irányelvre (1) és különösen annak 4. cikkének (3) bekezdésére,
tekintetel a máltai hatóságok 2004. szeptember 15-én kelt levelére, amely kérelmezi a Hellenic Register of Shipping hajónyilvántartás (a továbbiakban: HRS) számára nyújtott határozott időre szóló elismerés Máltára történő kiterjesztését a 94/57/EK irányelv 4. cikkének (2) bekezdése értelmében,
mivel:
(1)
A 94/57/EK irányelv 4. cikkének (3) bekezdése értelmében a határozott időre szóló elismerés olyan szervezeteknek (hajóosztályozó társaságoknak) nyújtott elismerés, amelyek a melléklet „A”„Általános előírások” című szakaszának 2. és 3. pontjában előírt követelmények kivételével az összes többi követelménynek eleget tesznek; ez az elismerés azonban határozott időre és hatáskörre szól annak érdekében, hogy az érintett szervezet további tapasztalatot szerezhessen.
(2)
A 2001/890/EK bizottsági határozat (2) a 4. cikk (3) bekezdése alapján megadta a Görögország által kérelmezett elismerést a HRS tekintetében. A 2005/623/EK bizottsági határozat (3)2005. augusztus 3-ától számított 3 éves időszakkal meghosszabbította ezt az elismerést, Görögországra és Ciprusra korlátozva ennek hatályát.
(3)
A Bizottság, együttesen a máltai tengerhajózási hatóságokkal ellenőrizte, hogy a HRS a 94/57/EK irányelv mellékletében szereplő valamennyi követelménynek eleget tesz a fenti melléklet „A”„Általános előírások” című szakaszának 2. és 3. pontjában előírt követelmények kivételével. Továbbá a HRS elkötelezte magát amellett, hogy eredménymutatóit az elismert szervezetek átlagához igazítja.
(4)
Az e határozatban előírt intézkedések összhangban vannak a 94/57/EK irányelv 7. cikke alapján létrehozott, a tengeri közlekedés biztonságával és a hajókról történő szennyezés megelőzésével foglalkozó bizottság (COSS) bizottság véleményével.
ELFOGADTA EZT A HATÁROZATOT:
1. cikk
A Hellenic Register of Shipping hajónyilvántartás számára nyújtott határozott időre szóló elismerés hatálya Máltai Köztársaságra is kiterjed.
2. cikk
Ennek a határozatnak a Máltai Köztársaság a címzettje.
Kelt Brüsszelben, 2006. május 22-én.